Prosès fusi paling wigati ning dunya ya iku kang kedaden ning Lintang. Meski ora ana reaksi kimiané, nanging sok ana fusi "termonuklir" ning sajeroné lintang dijenengi prosès "pembakaran". Nalika mbakar hidrogen, bahan bakar netto-né iku papat proton, ngasilaké netto sapartikel alpha, ngetokaké positron sapasang lan neutrino (kang ngubah rong proton dadi rong netron), lan ènergi. Ana rong jinis pembakaran hidrogen, ya iku rantai proton-proton lan siklus CNO kang kedadiané ana gayutané karo massa bintang. Kanggo lintang-lintang saMatahari utawa luwih cilik, reaksi rantai proton-proton ndominasi, nanging kanggo lintang kang aboté luwih gedhé siklus CNO kang ndominasi. Reaksi pembakaran liya iku tuladhané kaya ta pembakaran helium lan karbon, iku mau bergantung manèh karo tahap evolusi lintang.